stanford-oval/wikipedia huggingface dataset:
Téméraire-luokka
Alukset > Algésiras-luokka

Algésiras-luokka oli Sanén suunnittelemasta Temerairesta luotu lyhennetty  versio. Vuonna 1801 aloitettiin Lorientissa kahden Pierre-Alexandre Fortraitin suunnitelmat huomioineen aluksen valmistus. Alusten pituus oli 65 senttimetriä lyhyempi kuin alkuperäisten Téméraire-luokan alusten. Suunnitelma hylättiin Fortraitin lähdettyä meriministeriöstä lokakuussa 1801 ja se korvattiin Pluton-luokalla.
| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| Algésiras | Arsenal de Lorient | 20. heinäkuuta 1801 | 8. heinäkuuta 1804 | 27. elokuuta 1804 | Espanjan valtaama 14. kesäkuuta 1808 Cadizissa Espanjan laivaston Algeciras uponnut 1826 Cadizin satamassa |
| Suffren | Arsenal de Lorient | elokuu 1801 | 23. syyskuuta 1803 | 10. joulukuuta 1803 | romutettu 1823 |
| Pacificateur | Arsenal de Brest | toukokuu 1801 | - | - | tilaus peruutettu huhtikuussa 1804 |
Aiheesta muualla

Kuvia tai muita tiedostoja aiheesta Téméraire-luokka Wikimedia Commonsissa
Tytti Yli-Viikari

Tytti Tellervo Yli-Viikari (s. 17. lokakuuta 1975) toimi Valtiontalouden tarkastusviraston (VTV) pääjohtajana vuodesta 2016. Hänet pidätettiin virasta huhtikuussa 2021 ja irtisanottiin saman vuoden kesäkuussa. Maaliskuussa 2022 hänet irtisanottiin myös VTV:n ylijohtajan virasta, josta hän oli ollut virkavapaalla. Aiemmin Yli-Viikari oli toiminut tarkastusvirastossa johdon asiantuntijana ja esikuntapäällikkönä. Ennen tarkastusvirastoon siirtymistään Yli-Viikari työskenteli valtiovarainministeriössä.
Elämä > Opiskelu

Yli-Viikari on vuonna 1997 suorittanut M.A. in Culture and Communication Studies -yliopistotutkinnon estetiikasta Pariisissa Panthéon-Sorbonne-yliopistossa sekä vuonna 1999 täydennyskoulutukset Master in European Politics and Administration College of Europessa Bruggessa ja vuonna 2001 Master in Public Administration, Diplôme de l’ENA Ranskan hallintokorkeakoulussa.
Elämä > Ura

Yli-Viikari on työskennellyt aiemmin valtiovarainministeriössä. VTV:ssä hän toimi ennen pääjohtajan virkaa johdon asiantuntijana, esikuntapäällikkönä ja ylijohtajana. Yli-Viikari valittiin marraskuussa 2015 eduskunnan täysistunnossa yksimielisellä 157 äänen päätöksellä VTV:n pääjohtajaksi Tuomas Pöystin siirryttyä lokakuun 2015 alussa sote-uudistuksen projektijohtajaksi.
Elämä > Poliittinen toiminta

Yli-Viikari on nykyisin sitoutumaton, mutta hän oli vihreiden ehdokkaana Vihdissä vuoden 2004 kuntavaaleissa. Yli-Viikari sai 41 ääntä eikä tullut valituksi.
Väärinkäytösepäilyt ja irtisanomiskäsittely > Huomautus ja väärinkäytösepäilyt 2020–2021

Eduskunnan oikeusasiamies antoi joulukuussa 2020 huomautuksen lainvastaisesta menettelystä Yli-Viikarille ja VTV:n hallintojohtajalle Mikko Koiraselle. Huomautus koski sitä, että Yli-Viikari ja Koiranen olivat tehneet keväällä 2016 sopimuksen, jolla viraston ylitarkastajalle maksettiin ilman työvelvoitetta vuoden 2016 jälkipuoliskolta täyttä palkkaa ja vuoden 2017 alusta heinäkuun 2018 loppuun asti puolikasta palkkaa.
Yli-Viikarin toimien epäselvyyksistä kerrottiin mediassa maaliskuussa 2021. Laskujäljennösten mukaan hän oli käyttänyt työnantajansa luottokorttia henkilökohtaisiin tarkoituksiin, kuten ”hiusmuotoiluvalmennuksiin”. Myös Keskusrikospoliisi selvitti viraston toimintaa. Eduskunnan puhemiehistö esitti kansliatoimikunnalle Yli-Viikarin virastapidättämistä. 8. huhtikuuta kansliatoimikunta päätti yksimielisesti pidättää Yli-Viikarin virasta KRP:n esitutkinnan ajaksi.
Iltalehden mukaan VTV:ssä on Yli-Viikarin toimikaudella sensuroitu viraston tekemiä tarkastuksia esimerkiksi poistamalla tarkastusraporteista kriittisimpiä kohtia. VTV:n tehtävänä on valvoa valtion varojen käyttöä. Se tekee tarkastuksia eri alueista ja laatii tarkastuksista raportteja. Iltalehden mukaan Yli-Viikarin aikana tarkastustoimintaa kuitenkin vähennettiin ja tarkastuskertomusten sävyä pehmennettiin. Myös Helsingin Sanomat kertoi tarkastustoiminnan vähentyneen Yli-Viikarin virkakaudella.
Väärinkäytösepäilyt ja irtisanomiskäsittely > Eduskunnan käsittely 2021

Eduskunnan kansliatoimikunta esitti kesäkuussa 2021 Yli-Viikarin erottamista virasta. Esitystä pidettiin historiallisena, sillä eduskunta ei ole aiemmin puuttunut vastaavalla tavalla riippumattoman viraston ylimmän johdon toimiin. Kansliatoimikunnan mukaan ”luottamus Tytti Yli-Viikarin edellytyksiin ja kykyyn toimia Valtiontalouden tarkastusviraston pääjohtajana on kokonaisuutena arvioiden hänen toimintansa johdosta romahtanut”. Eduskunnan puhemies Anu Vehviläinen korosti, että pääjohtaja ei voi väistää vastuuta vierittämällä sitä alaisilleen.
Eduskunta päätti kesäkuun lopulla täysistunnossa Yli-Viikarin irtisanomisesta. Asiasta ei äänestetty, sillä kansliatoimikunnan esitykseen ei tullut vastaesityksiä.
Väärinkäytösepäilyt ja irtisanomiskäsittely > Syyte ja tuomio

Syyttäjä nosti lokakuussa 2021 Yli-Viikaria vastaan syytteet törkeästä virka-aseman väärinkäyttämisestä, virkavelvollisuuden rikkomisesta ja maksuvälinepetoksesta. Syyte törkeästä virka-aseman väärinkäyttämisestä koski keväällä 2016 tehtyä sopimusta, jonka perusteella tarkastusviraston virkamiehelle maksettiin palkkaa ilman työvelvoitetta. Syytteet virkavelvollisuuden rikkomisesta ja maksuvälinepetoksesta liittyivät siihen, että Yli-Viikarin epäiltiin käyttäneen virkamatkoilla kertyneitä Finnairin palkintopisteitä omiin yksityiskuluihinsa. Yli-Viikari kiisti syytteet. Hän vetosi epäselvään ohjeistukseen. VTV oli kuitenkin aiemmin tarkastanut valtionhallinnon matkustamista ja ohjeistanut kanta-asiakasohjelmista saatujen etujen käyttöä. VTV:n ohjeistuksen mukaan pisteitä ei olisi saanut käyttää yksityismenoihin.[lähde? ]
Helsingin käräjäoikeus tuomitsi Yli-Viikari 28. tammikuuta 2022 virka-aseman väärinkäyttämisestä, virkavelvollisuuden rikkomisesta ja kavalluksesta 80 päiväsakkoon, joista tuli maksettavaa 1 680 euroa. Oikeudenkäyntikulut mukaan lukien maksettavaa tuli 75 000 euroa. Helsingin hovioikeus tuomitsi Yli-Viikarin kesäkuussa 2023 virka-aseman väärinkäyttämisestä, virkavelvollisuuden rikkomisesta ja kavalluksesta kolmen kuukauden ja kymmenen päivän ehdolliseen vankeusrangaistukseen. Syyskuussa 2023 korkein oikeus ei myöntänyt Yli-Viikarille valituslupaa, joten hovioikeuden tuomio jäi voimaan.
Väärinkäytösepäilyt ja irtisanomiskäsittely > Kirjat oikeuden istunnossa

Plutarkhoksen teos Plutarkhos. Mielen tyyneydestä sai julkisuutta, kun Tytti Yli-Viikari kantoi sitä kädessään poistuessaan huhtikuussa 2021 eduskunnan kansliatoimikunnan istunnosta, jossa käsiteltiin hänen eroaan valtiontalouden tarkastusviraston pääjohtajan virasta.
Yli-Viikarilla oli jälleen merkittävän ajattelijan teos mukana, kun hän joulukuussa 2021 astui Helsingin käräjäoikeuteen. Teos oli Saadin Ruusutarha. Toisessa joulukuun oikeudenkäynnissä Yli-Viikarilla oli mukanaan Olli Sinivaaran runoteos Puut.
Väärinkäytösepäilyt ja irtisanomiskäsittely > Irtisanomisen käsittely hallinto-oikeudessa

Helsingin hallinto-oikeus katsoi helmikuussa 2023, että Yli-Viikarin pidättäminen virantoimituksesta ja irtisanominen sekä VTV:n pääjohtajan että ylijohtajan viroista olivat lain mukaisia.  Yli-Viikari ilmoitti hakevansa päätökseen valituslupaa korkeimmalta hallinto-oikeudelta. Syyskuussa 2023 Yli-Viikari ei saanut korkeimmalta hallinto-oikeudelta valituslupaa irtisanomisistaan, joten irtisanomiset tulivat lainvoimaisiksi.
Yksityiselämä

Yli-Viikari opiskeli ja asui 15 vuotta Ranskassa, josta palasi Suomeen vuonna 2004. Yli-Viikarin puoliso on ranskalainen. Perheessä on viisi lasta. Yli-Viikari on toiminut Suomen naisten rugbymaajoukkueen päävalmentajana ja Suomen Rugbyliiton varapuheenjohtajana.
Tytti Yli-Viikarin isä on keraamikko ja emeritusprofessori Tapio Yli-Viikari.
What’s the Pressure

|  What’s the Pressure |
| --- | --- |
 Tesoro esittämässä kappaletta toisen semifinaalin harjoituksissa.
Kappaleen tiedot
Esittäjä(t):  Laura Tesoro
Levy-yhtiö:  VRT Line Extensions
Kesto:  2:59
Tyylilaji:  pop
Säveltäjä(t):  Sanne Putseys, Louis Favre, Yannick Werther
Sanoittaja(t):  Sanne Putseys, Birsen Uçar
Euroviisutiedot
Vuosi:  2016
Maa:  Belgia
Kieli:  englanti
Sijoitus:  10.
Pisteet:  181
Sijoitus semifinaalissa:  3.
Pisteet semifinaalissa:  274
Sanat:  sanoitus
Video:  videolinkki
What’s the Pressure (suom. Mikä kiire?) on belgialaislaulaja Laura Tesoron kappale, jolla hän edusti Belgiaa Eurovision laulukilpailussa 2016. Kappaleen ovat säveltäneet Sanne Putseys, Louis Favre ja Yannick Werther ja sanoittaneet Putseys ja Birsen Uçar.
Kappale kilpaili Eurovision laulukilpailun toisessa semifinaalissa, jossa se sijoittui kolmanneksi 274 pisteellä ja pääsi finaaliin. Finaalissa se sai 181 pistettä ja sijoittui kymmenenneksi.
VIAF

Henkilötietojen kuvailutiedosto.
VIAF tai VIAF-tunniste (engl. Virtual International Authority File) on kansainvälisesti sovittu tunnistenumero henkilötietojen kuvailutiedostolle. VIAF-tunnisteen avulla yhdistetään saman henkilön erilaiset tekijätiedot eli erilaiset nimimuodot ja julkisesti varmennettavissa olevat salanimet toisiinsa. Tunnisteen avulla myös samannimiset henkilöt voidaan erottaa toisistaan. VIAF-nimiauktorisointipalvelua isännöi yhdysvaltalainen Online Computer Library Center (OCLC), joka yhteistyökirjastojensa kanssa ylläpitää myös kirjastoalan WorldCat-yhteisluetteloa.
VIAF-tunnisteen luomiseksi perustetusta Yhdysvaltojen ja Saksan kirjastoalojen välisestä yhteistyöhankkeesta tiedotettiin vuonna 2003. Kattavampi kuvaus hankkeesta julkaistiin kansainvälisessä kirjastoalan kokouksessa vuonna 2006.
Aiheesta muualla

VIAF: Fichier d’autorité international virtuel (pdf-esite VIAFista 2012) (ranskaksi)
Jyrki Ilva, 14.2.2013: Tutkijat, julkaisut ja tunnisteet. Tutkijan tunnistamisesta kansainvälisellä ja kansallisella tasolla (pdf)
VIAFbot and the Integration of Library Data on Wikipedia (Code4Lib Journal, Issue 22, 2013-10-14) (englanniksi) (code4lib.org)
Anila Angjeli, Andrew Mac Ewan and Vincent Boulet (2014) ISNI and VIAF – Transforming ways of trustfully consolidating identities (pdf) (englanniksi) (ifla.org)
Villit Ipanat

| Villit Ipanat> Rugrats Go Wild |
| --- | --- |

Ohjaaja:   John Eng  Norton Virgien 
Käsikirjoittaja:   Kate Boutilier  Monica Piper  David Regal  Vito Viscomi 
Tuottaja:   Gabor Csupo  Arlene Klasky  Eryk Casemiro  Albie Hecht  Julia Pistor  Hal Waite 
Säveltäjä:  Mark Mothersbaugh
Leikkaaja:   John Bryant  Kimberly Rettberg 
Valmistustiedot
Valmistusmaa:  Yhdysvallat
Tuotantoyhtiö:   Klasky-Csupo  Nickelodeon Movies 
Levittäjä:  InterCom Netflix Hulu
Ensi-ilta:  2003
Kesto:  82 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Villit Ipanat (engl. Rugrats Go Wild) on vuonna 2003 kuvattu animaatioelokuva. Se on ns. crossoveri-elokuva, jossa esiintyvät animaatiosarjojen Ipanat ja Villit Marjaset hahmot. Elokuvan ääninäyttelijöinä toimivat muun muassa Elizabeth Daily, Nancy Cartwright, Kath Soucie, Dionne Quan, Cheryl Chase, Tara Strong, Cree Summer ja Bruce Willis. Elokuvan on ohjannut Norton Virgien. Elokuva oli taloudellinen menestys.
Aiheesta muualla

Villit Ipanat Internet Movie Databasessa (englanniksi)
Viimeiset lajissaan

| Viimeiset lajissaan Raivopäät & Peruutettu |
| --- | --- | --- |

EP-levyn tiedot
 Julkaistu: 2002
 Tyylilaji: punkrock
 Levy-yhtiö: Mustavalkolevyt
Raivopäiden muut julkaisut
| Punks Go Marchin' In 2000 | Viimeiset lajissaan 2002 | Live in Opistorock Kuusankoski  14.6.2003 2003 |
Viimeiset lajissaan on suomalaisten Raivopäät- ja Peruutettu -yhtyeiden yhteis-EP vuodelta 2002. Raivopäille se on kaikkiaan kymmenes julkaisu.
Kappaleet > Peruutettu

Kylmä todellisuus
Surullista, mutta totta
Tuhlaajapoika
Kappaleet > Raivopäät

Chirpy, Chirpy, Cheep, Cheep
Viimeiseen hengenvetoon
Syvää kapinaa?
Vijay

Vijay (sanskritiksi विजय, Vijaya; suom. voitto) on intialainen nimi. Se voi tarkoittaa seuraavia:
Henkilöt

Joseph Vijay Chandrasekhar (s. 1974), intialainen näyttelijä
Vijay Kumar (s. 1985), intialainen urheiluampuja
Vijay Mallya (s. 1955), intialainen liikemies
Vijay Rupani (s. 1956), intialainen poliitikko
Vijay Singh (s. 1963), fidžiläinen golfaaja
Muut

Operaatio Vijay, Intian asevoimien sotilasoperaatio vuonna 1961
Vijay, Yash Chopran ohjaama toimintadraamaelokuva vuodelta 1988.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vijay”, voi hakea sivunnimihaulla, laajalla sivunnimihaulla tai tekstihaulla.
War Office

Entinen sotaministeriön rakennus.
War Office oli Yhdistyneen kuningaskunnan hallituksen ministeriö, joka vastasi Britannian armeijan hallinnosta 1600-luvulta vuoteen 1964, jolloin sen tehtävät siirrettiin Britannian puolustusministeriölle.
Aiheesta muualla

Kuvia tai muita tiedostoja aiheesta War Office Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:War Office
Käännös suomeksi
Whedefit Gesgeshi Woude Henate Ethiopia

| Whedefit Gesgeshi Woude Henate Ethiopia |
| --- | --- |
 {{{Kuvateksti}}}
Valtio:   Etiopia
Säveltäjä:  Solomon Lulu Mitiku
Sanoittaja:  Dereje Melaku Mengesha
Suomenkielinen nimi:  Marssi eespäin, rakas äiti Etiopia
   Kansallislaulu Yhdysvaltain laivaston soittokunnan soittamana 
Whedefit Gesgeshi Woude Henate Ethiopia (amharaksi ወደፊት ገስግሺ ውድ እናት ኢትዮጵያ, toinen mahdollinen translitteraatio Wodefit Gesgeshi, Widd Innat Ityopp'ya, suom. Marssi eespäin, rakas äiti Etiopia) on Etiopian kansallislaulu. Laulun sanat on kirjoittanut Dereje Melaku Mengesha ja säveltänyt Solomon Lulu Mitiku.
Laulu otettiin käyttöön kommunistihallinnon kukistumisen jälkeen 1992.
Audio

Kuuntele kansallislaulu (Arkistoitu – Internet Archive)
W12-moottori

Volkswagen Phaetonin W12-moottori
W12-moottori on muun muassa Volkswagenin käyttämä suurikokoinen mäntämoottori. Yleensä 12-sylinterinen moottori on V:n mallinen, jolloin asennusta rajoittaa moottorin pituus. Volkswagen ratkaisi ongelman asettamalla sylinterit W:n muotoon jolloin moottori on melkein neliön muotoinen ja hyvin kompakti iskutilavuuteensa nähden (6 l). Käytännössä se on kahden pienikulmaisen V-moottorin yhdistelmä jossa on vain kaksi sylinterinkantta ja yksi kampiakseli. Ensimmäistä kertaa yhtiö esitteli kehittämäänsä moottoria vuonna 2001 Tokion autonäyttelyssä asennettuna keskimoottoriseen superautoon. Moottoria on käytetty Volkswagenin, Audin ja Bentleyn huippumalleissa.
Varhaisempi toteutus W12 -moottorista oli Napierin Napier Lion -lentokonemoottori vuodelta 1917. Myös Formula 1 -autoissa on testattu W12 -moottoreita 1980-luvun lopulla. Life-talli yritti osallistua kaudelle 1990 Ernesto Vitan suunnittelemalla W12 -moottorilla, mutta se osoittautui epäluotettavaksi eivätkä tallin kuljettajat Gary Brabham ja Bruno Giacomelli koskaan läpäisseet aika-ajojen esikarsintoja. Life käytti moottoria  USA:n GP:stä Italian GP:hen asti, kunnes vaihtoi tilalle Juddin valmistaman moottorin.
W. Weibull

Weibullsholm eli W. Weibull Ab oli Etelä-Ruotsissa Landskronan kaupungin läheisyydessä Weibullin veljesten omistama, Walfrid Weibullin 1870 perustama kasvinjalostusyritys. Jalostuksessa oli sekä pelto-, rehu- että vihanneskasvit. Jalostus perustui silloin uudenaikaiseen pedigree- ja risteytysmenetelmään. Viljelysten pinta-ala oli yhteenä 1,825 hehtaaria, lisäksi oli sopimusviljelyksiä. Yritykseen kuului kylvösiemenliike, joka myi jalostuslaitoksen tuotteita, sekä siementarkastuslaitos. Henkilökuntaan kuului 1920-luvun alussa johtajan lisäksi neljä tieteellisen koulutuksen saanutta kasvitieteilijää ja eri osastoja johtavia henkilöitä ja heidän apulaisiaan sekä muuta henkilökuntaa yhteensä noin 500 henkeä. Yritys julkaisi vuosikirjaa Weibulls årsbok vuodesta 1904 alkaen.
Nimi W. Weibull Ab on muodostettu vuonna 1929. Yritys siirtyi vuonna 1980 AB Cardolle ja vuonna 1986 Volvo. Sen jälkeen se kuului Volvon elintarvikeryhmälle Proventukselle vuoteen 1989, jolloin se siirtyi Procordialle, kunnes se 1993 fuusioitiin Svalöfs AB ja tällöin muodostettiin Svalöf Weibull AB, jonka nimi on vuodesta 2010 ollut Lantmännen SW Seed.
Villisin seisake

Villisin seisake (ratakm 177+739) on lakkautettu seisake Paimiossa rantaradalla lähellä Kaarinan ja Paimion rajaa. Villisi avattiin 1. heinäkuuta 1937 lähinnä maidonkuljetuksen takia Tammisilta–Hepojoki-kylätien viereen. Nimensä seisake sai vuosisatoja vanhasta Villisten kylästä, jota paikalliset kutsuivat Villisiksi. Seisakkeen liikenne jäi hiljaiseksi, ja se lakkautettiin 31. toukokuuta 1975. Seisakkeen vieressä oli puolipuomilaitos nimeltään Villisi.
Valtion tiedoituslaitos

Valtion tiedoituslaitoksen päällikkö, kapteeni Heikki Reenpää vuonna 1941.
Valtion tiedoituslaitos (lyh. VTL, ruots. statens informationsverk) oli Suomessa talvi- ja jatkosodan aikana toiminut tiedotus- ja sensuurielin.
Valtion tiedoitustoiminnan alkuvaiheet

VTL:n edeltäjä oli lokakuussa 1939 toimintansa aloittanut Valtioneuvoston tiedoituskeskus, joka perustettiin ”sodasta tai muusta poikkeuksellisesta tilanteesta johtuvia tiedoitus- ja julkaisutehtäviä varten”. Laitos toimi valtioneuvoston kanslian alaisena. Sen tuli hankkia tietoja hallitukselle ja muille viranomaisille, tiedottaa viranomaisten toiminnasta yleisölle ja huolehtia siitä että painotuotteissa ja radiossa otettaisiin huomioon maanpuolustukselliset näkökohdat. Lisäksi laitoksen tuli tehdä Suomea ja sen politiikkaa tunnetuksi ulkomailla. Valtion tiedoituskeskuksen päällikkönä toimi talvisodan aikana Urho Toivola.
Aiheesta muualla

Statens informationsverk hakuteoksessa Uppslagsverket Finland (2012). (ruotsiksi)
Jatkosodan aikana tiedoituslaitoksen käytössä oli muun muassa Hotelli Hällberg Helsingin Aleksanterinkadulla.
W16-moottori

Bugatti Veyronin W16-moottori.
Bugatti Chironin W16-moottori.
W16 on saksalaisen Volkswagenin kehittämä moottori, jota käytetään Bugatti Veyronissa (1 001 hv, 4 turboahdinta) ja Chironissa (1 479 hv, 4 turboahdinta) Moottorissa kaksi pienikulmaista V8-lohkoa on kytketty rinnan, jolloin on saatu aikaan W16-moottori, joka tunnetaan myös nimellä U16.
Walid Mesloub

| 0 | 1 | 2 |
| --- | --- | --- |

Henkilötiedot
Syntymäaika: 4. syyskuuta 1985 (ikä 39)
Syntymäpaikka: Trappes, Yvelines, Ranska
Pelipaikka: puolustava keskikenttäpelaaja ja hyökkääjä
Pituus: 176 senttimetriä
Seura
Seura: Le Havre
Pelinumero: 10
Seurat
| Vuodet | Seura | O (M) |
| 2006–2007 2007–2010 2010– | Levallois Istres Le Havre | 32 (7) 87 (17) 45 (9) |
Maajoukkue
| 2010 |  Algeria | 1 (0) |
 Seurajoukkueuran tilastot kattavat vain kansalliset sarjat, päivitetty 29. huhtikuuta 2011.  Maajoukkueuran tilastot päivitetty 12. elokuuta 2010.
Walid Mesloub (arab. وليد مسلوب‎, s. 4. syyskuuta 1985 Trappes, Yvelines, Ranska) on ranskalais-algerialainen jalkapalloilija. Puolustavana keskikenttäpelaajana ja hyökkääjänä pelaava Mesloub edustaa Ligue 2:ssa pelaavaa Le Havrea.
Maajoukkueura

Mesloub pelasi ensimmäisen maaottelunsa Algerian paidassa 17. marraskuuta 2010 Luxemburgia vastaan tultuaan vaihdosta kentälle.
Aiheesta muualla

Wikimedia Commonsissa on kuvia tai muita tiedostoja aiheesta .
Walid Mesloubin Ranskan sarjan tilastot (ranskaksi)
Viialan työväentalo Vuorela

| Viialan työväentalo Vuorela |
| --- | --- |
Osoite:  Rientotie 3
Sijainti:  Viiala, Akaa
Koordinaatit:  61°12′38.6″N, 23°45′54.7″E
Valmistumisvuosi:  1914
Rakennuttaja:  Viialan Työväenyhdistys ry
Omistaja:  Viialan Työväenyhdistys ry
Runkorakenne:  hirsi
Kerrosala:  577m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Viialan työväentalo Vuorela on Akaan Viialassa sijaitseva työväentalo. Talo sijaitsee keskeisellä ja näkyvällä paikalla Viialan keskustan tuntumassa ja se on osa kulttuurihistoriallisesti arvokasta aluekokonaisuutta.
Historia

Viialan työväenyhdistys perustettiin 12. heinäkuuta 1905 ja se liittyi Sosialidemokraattiseen puolueeseen saman vuoden marraskuussa. Vuonna 1909 yhdistyksessä oli 100 jäsentä ja oma naisosasto. Lainakirjastossa oli 147 nidettä. Oman talon yhdistys sai, kun se marraskuussa 1908 osti Aug. Mäkelän tontin rakennuksineen. Tupaantuliaisia vietettiin joulukuussa. Talo oli liian pieni yhdistyksen tarpeisiin, joten vuonna 1910 yhdistys päätti rakentaa uuden talon. Se osti vanhan kansakoulurakennuksen, riihen ja muutamia kymmeniä pohjatukkeja. Uusi talkoilla ja urakkatyöllä rakennettu talo vihittiin käyttöön 6. syyskuuta 1914. Vanha talo toimi ravintolatilana aina vuoteen 1927 asti, jolloin uutta työväentaloa laajennettiin rakennuksen länsipuolelle. Ravintola muutti uudisosaan ja vanha työväentalo purettiin.
Viialan työväennäyttämö perustettiin vuonna 1907 ja se on yksi vanhimmista yhä toimivista harrastajateattereista. Yhdistys toimi työväentalolla aina vuoteen 1998 asti. Sisällissodan jälkeen työväentalo takavarikoitiin ja se palautettiin yhdistykselle vuonna 1919. Jatkosodan aikana talo toimi sotilaiden majoituspaikkana ja heti sodan jälkeen kurkkumätäsairaalana.
Nykyinen toiminta

Talolla toimivat yhdistyksen Naisjaoston tanssi- ja askartelupiiri, Nuoret Kotkat ja Viialan Eläkkeensaajat ry. SPR:n Viialan osastolla ja Viialan Pyryllä on talossa oma kokoontumispaikka. Tilaa vuokrataan myös ulkopuolisten tilaisuuksiin.
Arkkitehtuuri

Hirsirunkoinen talo vuorattiin peiterimavuorauksella mahdollisesti 1930-luvun alkupuoliskon jälkeen. Alumiinirakenteiset ikkunat jäljittelevät jakoineen ja pintalistoineen alkuperäisiä jugendhenkisiä t-karmillisia ikkunoita, joiden ikkunoiden ruudut oli lisäksi jaettu välipuittein pienempiin. Myös pääsisäänkäynnin pariovi on uusittu ja se jäljittelee 1920-luvun ovia. Rakennus on säilyttänyt olennaiset rakennushistorialliset piirteensä ja käyttöhistoriansa puolesta sillä on merkittävää aatehistoriallista arvoa.
Aiheesta muualla

Pirkanmaan maakuntamuseo
SDP:n puoluetilasto, Työväen Arkisto
Wheeler

Wheeler on seuraavien henkilöiden sukunimi:
Andrew Wheeler (s. 1964), Yhdysvaltain ympäristönsuojeluviraston vt. johtaja
Billy Edd Wheeler (1932–2024), yhdysvaltalainen laulaja ja lauluntekijä
Blake Wheeler (s. 1986), yhdysvaltalainen jääkiekkoilija
Burton K. Wheeler (1882–1975), yhdysvaltalainen lakimies ja poliitikko
Clare Wheeler (s. 1998), australialainen jalkapalloilija
Daniel Wheeler (1771–1840), englantilainen maatalouden uudistaja, kveekari ja lähetyssaarnaaja
Earle Wheeler (1908–1975), yhdysvaltalainen kenraali
Ellen Wheeler (s. 1961), yhdysvaltalainen näyttelijä
John Wheeler (1911–2008), yhdysvaltalainen teoreettinen fyysikko
John P. Wheeler III (1944–2010), yhdysvaltalainen muistosäätiön johtaja ja henkirikoksen uhri
Joseph Wheeler (1836–1906), yhdysvaltalainen poliitikko ja etelävaltioiden armeijan kenraali
Kristiina Wheeler (s. 1983), suomalais-englantilainen laulaja ja tv-juontaja
Lucile Wheeler (s. 1935), kanadalainen alppihiihtäjä ja olympiamitalisti
Lyle R. Wheeler (1905–1990), yhdysvaltalainen elokuvalavastaja
Maggie Wheeler (s. 1961), yhdysvaltalainen näyttelijä
Nick Wheeler (s. 1982), yhdysvaltalainen rock-kitaristi
Nicola Wheeler (s. 1974), englantilainen näyttelijä
Wayne Wheeler (1869–1927), yhdysvaltalainen asianajaja ja kieltolakiaktivisti
William A. Wheeler (1819–1887), Yhdysvaltain varapresidentti
William Morton Wheeler (1865–1937), yhdysvaltalainen entomologi.
Kuvitteellisia henkilöitä

Mike Wheeler, yhdysvaltalaisessa televisiosarjassa Stranger Things.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vital Brazil

Brazil, 1892
Vital Brazil Mineiro da Campanha, tunnettu nimellä Vital Brazil (28. huhtikuuta 1865 – 8. toukokuuta 1950), oli brasilialainen lääkäri, biolääketieteen tutkija ja immunologi. Hänet tunnettiin uraauurtavasta työstään myrkyllisten eläinten parissa. Hän kehitti vastamyrkyn käärmeen puremaan ja onnistui laskemaan myrkyllisistä puremista johtuvien kuolemien määrää Etelä- ja Keski-Amerikassa merkittävästi.